
За домашното огнище като атрибут на родопската къща има доста 
проучвания и публикации. Все още обаче то цялостно не е проучено, не е 
описан богатият живот на ролотчани около бащиното огнище. 

Някога домашното огнище е било за всичко: светлина, топлина, кух- 
ня, място за труд и препитания, за обреди, гнездо за духовен живот. 

Родопчани наричат огнището „бажьо“. Някъде се използва турската 
дума „оджак“. Върху огнището е сложен „ коша“ . На специален прът виси 
„ веруга“ , на която е закачена „ харкумата“ . В центъра на огнището е „ при- 
стьота“ , а встрани от него са двете железни поставки за придържане дър- 


магарета“. Те са художествено изработени и за- 


вата, които се наричат „ 
естна висо- 


вършват с глава на птица - останки от древни вярвания. На изв 
чина е прагът, от който почва пещта. Този праг се нарича „ пизьол“ . Кога- 
то огнището е на изток, от едната му странае „ кулезмата“ с кандилото и 
иконите. От двете страни ча огнището са долапчетата. Едното от тях се 
ключи ив него старите хора слегат ценни неща, лекарства, тинктура, ма- 
стика и други. На нивото на коша и от двете му страни са полиците, на 
които са сложени родопските „ сахане“ и, капаклии“ . Капаклиите са ня- 
колко вида и най-различно изработени, но те са главно два типа. По-висо- 
ки - за течни гозби и по-ниски - за други ястия, които се поднасят на гости. 
Наблизо е изправена „софрата“ , на която родопчани са се хранели. От 
двете страни на огнището са двата миндера, който са най-любимото мяс- 
то за почивка и се наричат „бужек“. Единият от бужеците бил за най- 
стария човек в семейството, който е бил на почит и се наричал гальовно 
„бужачек“. Над тях са били „ мусандрите“ , в които са се поставяли храни- 
те, приборите и други неща. На едната страна до огнището имало малко 
прозорче. През вечерта то се затвярало С „ канате“ , направени от здраво 
буково дърво. На коша е била за <зчена газена лампа, на едно от магарета- 
та слагали борина, за да осветява. Често осветлението се подсилвало с 
дебели свещи, направени саморъчно. Освен за отопление и осветление, 
огнището служило иза готвене на вкусни родопски ястия - „ манджи“. Тук 

често сее „ боркал“ родопски качамак, правило се е „ питена“ каша. 

Тези моменти са уловени и художествено пресъздадени от извест- 
ния родопски художник Анастас Стайков в неговите картини: „ Майка 
борка качамак“ и „ Моята майка точи" . Стайков има цяла поредица от 
картини за бащиното огнище в Родопа планина. Те излъчват човешка 
топлина и красота. 

Известно е трудолюбието на родопчанката. През деня тя работи 
по градини и ливади или на „ потона“ ина, миндерлика“ , а вечер край 
огнището. И сега се помни родопската мъдрост „ Не пропускай петров- 
ските дене и никуловските нощи“, т.е през най-големите дни на лятото 
да се работи навън по полето, а през най-големите нощи на есента и 
зимата да се работи вътре в къщи. 5 

През зимата мъжете били повече на гурбет. В къщи били жената, 
децата и старите хора. Главна работница била жената, активно са по- 
магали и децата. Пред огнището се извършвала най-различна работа - 
чепкане, предене на вълна, рязане на „ руха“ - парчета износен плат, за 
да се правят известните черги „ рухалници”. До късно е пеел своята пе- 
сен „ руданя“ за навиване на прело, низал се е тютюн, кроили са се и 
шиели терлици, обтакали са се с гайтан, правило сее „ гиздило“ , сукали 
са се свещи и много други. И когато идвал сънят, пеели песни, за да се 
работи до късно. В труда участвували децата и старите хора. 

Бащиното огнище било и духовно огнище. През деня децата пасли 

овцете и кравите, а през нощта, пак до огнището, пишели с „ кондил“ 
на плочите българското „ а“ - „ бе“ , четели читанки и смятали на сме- 
танки. Тук старите хора разказвали на своите внуци и правнуци за геро" 
ични предания, за Момчил войвода, за Караджа, за Делю, Витан, Мир- 
чо... Когато късно вечер вятърът виел в комина, идвало времето за при- 
казките и легендите, за види и самодиви, за юди и юнаци, бранители на 
българщината... Така се предавало родолюбието от поколение на поко- 
ление, предавали се демократичните и нравствени традиции на родоп- 
чанина. 
Родопчанинът одухотворявал огнището, ав потайни часове родоп- 
чанката разговаряла с жаравата... Любимият мъж бил на гурбет, децата 
и старците вече заспали. Младата родопчанка преди да си легне, си 
спомня за своя мъж, отишъл далеч в чужди земи за печалба. Жената 
тъгувала за мъжа и разговаряла с огнището - бог да го пази, да бъде 
жив и здрав да се върне. Изливала мъката си ив тази мъка се раждала 
песента... 

С жаравата на домашното огнище разговаряли и майките за свои- 
те синове, отпратени в чужди земи. 

Георги Ангелиев от Райково отишъл на гурбет в Гърция, от там 
във Франция. Но така се случило през военните години, че не могъл да 
пише писма на майка си. Тя го очаквала и питала за него. Била сама - 
без мъж и други синове. Тогава вечер пред огнището ровила жарта и 

- Георги, Георги, сине Георги, 
де си, ине, жив ли, здрав ли? 

Оти, сине, Хабер не прувадаш? 
Оти, сине, майка забури. 

Ох сину, мили сину!? 


Пред огнището се правели обреди и ритуали. Имало е цяла система 
от символични знаци. Когато идвали годежари, се ровела жарта, когато се 
слагали дърва, е означавало отговор със символ. 

През годините на робството огнището е било най-сигурното място. 
Пред огнището ставало и отмъщението. 

Гана Атанасова от Райково била млада и хубава булка с малко дете. 
Била сама: мъжът й бил на гурбет. а старите хора измрели. Един от турс- 
ките управници в селото я задигял. Няколко вечери „ чукал“ на вратата и 
искал да влезе. Гана разбрала, че няма да се куртулиса и измислила смел 
план да се отърве от него. Една вечер турчинът сърдито пак зачукал. Тя 
му отворила. Поканила го да седне до огнището. Била любезна с него, 
засмяна. Сварила му кафе, сипала му ракийка. Сложила тигана да му опър- 
жи яйца, да го нагости. Турчинът се разпуснал, почнал да я хваща за ръка- 
та, за да я привлече при себе си. 

Гана, засмяна отговорила: - 

- Немой борза, аго, да споржа яйцата - тогава. 

Усмихнат и самодоволен, турчинът отпил още няколко чашки от ра- 
кията и бил в очакване да обладае каматната каурка. 

Но ведин момент когато той се навел да сипе от ракията, Гана граб- 
нала желязното „ магаре“ и светкавично с все сила го стоварила в главата 
на похитителя. Последвали удар след удар, докато се увери, че е мъртъв. 
След това го покрилагс черга, успокоила разплаканото дете, приспала го; 
изнесла в градината трупа, изкопала гроб и го заровила.' 

През периода на масовите помохамеданчвания в Родопите много къ- 
щи, много бащинни огнища били изпепелявани. Но родопчани отивали в 
потайни места в гората и там създавали нови огнища, нови къщи, нови 
села. През трагичните векове майките осакатявали момчетата, слагали 
им белег, за да не ги вземат еничари, младите девойки се почерняли с 
разтвор от сажди, за да не ги отвлекат поробителите. 

Бащиното огнище било и място за лечение. Пред огнището, на топ- 
ло, разтривали с газ изстиналите хора. Други болести лекували със зехтин 
иракия, ависоката температура - с разтривка от оцет. По-късно се появи- 
ли и вендузите, които много се ползували при настинка. 

Домашното огнище е заемало важно място в родопския бит, тук по- 
чти е протичал цялостният живот на родопчанина у дома. 

През тридесетте и четиридесетте години, под напора на новата мода 
в жилищата, повечето от родните огнища са премахнати, всички мусанд- 
ри - дело на майстори-резбари, които даваха топлина и уют, се извадиха, 
за да навлязат стандартните мебели и студените стени, измазани с вар. 

Сега любовта към бащиното огнище пак се възвръща. Във всяка ме- 
хана главното място е огнището, като модерно се нарича камина, възвръ- 
щат се и долапите. 

Изложеното до тук е само един опит да се навлезе в дълбокия мир на 
бащиното огнище на родопчанина. Налага се цялостно комплексно проу- 
чване на този важен въпрос за нашия бит. 

